Holopsis

Holopsis er en slekt av bittesmå biller som lever av soppsporer. De kan finnes i komposter og andre steder der plantedeler brytes ned av sopp.

Utseende 
Knøttsmå til små (0,5 – 2 mm), ovale biller, flate til sterkt hvelvede. Noen er glatte og blanke, andre fint hårete og matte, på farge vanligvis brunlige eller svarte. Hodet er ganske lite, hos de fleste slektene (men ikke Orthoperus) ligger det under brystskjoldet og er ikke synlig ovenfra. Antennene er 8-10 leddete, med en tre- eller femleddet, løs kølle, omtrent så lange som hodet og brystskjoldet til sammen. Brystskjoldet (pronotum) er mye bredere enn langt, vanligvis omtrent halvsirkelformet sett ovenfra. Bakhjørnene er ofte trukket bakover til spisser. Bakerst er brystskjoldet vanligvis litt bredere enn dekkvingene. Disse er rundet ovale, ofte tvert avbrutt bakerst slik at de ikke dekker de bakerste bakkroppsleddene. De mangler punktrekker. Beina er ganske korte, lårene flate, føttene fire-leddete. Punktbillene kan ligne mye på fjærvinger (Ptiliidae), men kan skilles fra disse på at hodet er mindre, flygevingene "normalt" utviklede, ikke fjærformede, og kroppsformen vanligvis mer hvelvet.

Levevis 
Punktbillene finnes mellom råtnende plantedeler, for eksempel i løvstrø og komposter. Både larver og voksne spiser sannsynligvis soppsporer.

Utbredelse 
Slekten har mange arter på New Zealand, men forekommer også i Australia, Japan og Nord- og Mellom-Amerika.

Systematisk inndeling / nordiske arter 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien punktbiller, Corylophidae LeConte, 1852
 Underfamilien punktbiller, Corylophinae LeConte, 1852
 stammen Peltinodini Paulian, 1950 - ofte regnet som en egen underfamilie, Peltinodinae
 slekten Holopsis Broun, 1883
 Holopsis brevicornis (Matthews, 1899)
 Holopsis carolinae (Casey, 1900)
 Holopsis convexa (Casey, 1900)
 Holopsis giga (Abeille de Perrin, 1894)
 Holopsis flavoocellus (Blatchley, 1927)
 Holopsis impunctatus (Casey, 1900)
 Holopsis kirejtshuki Bowstead, 2003
 Holopsis kurilensis Bowstead, 2003
 Holopsis lawsoni Broun, 1883
 Holopsis lewisi Bowstead, 2003
 Holopsis marginicollis (LeConte, 1852)
 Holopsis nigella Broun, 1883
 Holopsis oblonga Endrödy-Younga, 1964
 Holopsis pallida Broun, 1883
 Holopsis pictula Broun, 1893
 Holopsis punctipennis  (Matthews, 1899)
 Holopsis rotundata Broun, 1893
 Holopsis sphaericula (Casey, 1900)
 Holopsis subtropicus (Casey, 1900)
 Holopsis suturalis (Sharp in Blackburn and Sharp, 1885)
 Holopsis virginica (Casey, 1900)

Referanser

Eksterne lenker 
 

Biller formelt beskrevet i 1883
Dyr formelt beskrevet av Thomas Broun
Punktbiller